OpenLLM-France/wikimedia huggingface dataset:
# Tina Maze

Tina Maze (Slovenj Gradec, 1983ko maiatzaren 2a -) Esloveniako alpetar eskiatzailea arrakastatsua da. Olinpiar Joetako bi urrezko domina irabazi zituen 2014an, Sochin, eta Munduko lau txapelketa ere irabazi ditu.

## Ibilbidea

Kirol bizitza Slalom erraldoia eginez hasi zuen baina dagoeneko alpetar eskiaren bost modalitateetan irabazi ditu lasterketak Munduko Kopan. Guztira 26 lasterketa irabazi ditu eta 81 aldiz egin du podiuma.

## Palmaresa

Garaipenak bakarrik:
* Munduko Kopa:
** Munduko Kopa (orokorra): 2013.
** Super-G: 2013.
** Konbinatua: 2013.
* Olinpiar Jokoak:
** Slalom erraldoia: 2014.
** Jeitsiera: 2014.
* Munduko txapelketak:
** Slalom erraldoia: 2011.
** Super-G: 2013.
** Jeitsiera: 2015.
** Konbinatua: 2015.

## Sariak

Sarritan aukeratu dute Esloveniako emakumezko kirolari onena (2005, 2010, 2011, 2013 eta 2014) eta 2012an Asturiasko Printzesa Sarietarako hautagaia ere izan zen.

## Kanpo loturak

* (Eslovenieraz) (Ingelesez) (Italieraz) Webgune ofiziala
* Datuak: Q10085
* Multimedia: Tina Maze / Q10085
# The Center

The Center (txinera sinplifikatuz: 中環中心, Txinako Herri Errepublikako Hong Kong hirian dagoen bulego etxe orratz bat da. Guztira 73 solairu dauzka eta 346 metroko altuera. Etxe orratza altzairuzko egitura duen Hong Kongeko dorre bakarretakoa da eta hiriaren Erdialde eta Mendebaldeko barrutiaren Queen's Road Centralen dago.
Eraikina 1995. urtean hasi ziren eraikitzen eta lanak 1998. urtean amaitu. Dennis Lau & Ng Chun Man Architects & Engineers (HK) Ltd. arkitekto taldeak diseinatu zuen.

## Orokorra

Erdialdea nabarmena da; izan ere, ehunka neonezko argi jartzen dira eraikinaren goiko alderantz, gero eta maiztasun handiagoko barra gisa, eta horiek poliki-poliki mugitzen dira espektroko koloreetan zehar gauez. Gabonetako denboraldian, eraikinaren neonak festa-arrazoi bati jarraitzen dio, eta Gabonetako zuhaitz baten antzekoa da.
Eraikinaren ingelesezko izenak Estatu Batuetako "The Center" ortografia erabiltzen du, nahiz eta Hong Kongen antzeko izenak dituzten eraikin gehienek "Centre" ortografia erabiltzen duten ingelesezko Hong Kongen jatorri britainiarren ondorioz. Eraikinaren izen txinatarraren zuzeneko itzulpena "Centro Central" edo "centro de Central" da, nahiz eta eraikina Central eta Sheung Wan (Wing Kut kalea) kaleetatik hurbil dagoen.
Eraikina Lurren Garapenerako Korporazioaren proiektua zen, eraikin eta errei zahar asko eraitsi behar baitziren. Zentroko instalazioak irregularrak dira; izan ere, Queen 's Road Central, Jubilee Street, Des Voeux Road Central eta Gilman' s Bazaar zentroen barruko inguruko loteak birmoldatu egin ziren. Hainbat errei eta kale moztu ziren, Gilman Street, Wing On Street, Tung Man Street, Hing Lung Street eta Tit Hong Lane barne.
Igogailu-sistema nabarmena da; eraikineko goiko solairuetara iritsi nahi duten erabiltzaileek igogailu-aldaketa batzuk egin behar dituzte hori egin aurretik. Igogailu multzo bat beheko solairutik seigarren solairuraino joateko; bigarren igogailu multzo bat seigarren solairutik 42. solairuraino, eta gero beste multzo bat goiko solairuetara.
Gainera, proiektuaren zenbait egitura historiko eraitsi ziren. Wing On Street-en (Cloth Alley ere esaten zaio) kokatutako oihal-denda asko Mendebaldeko Merkatura lekualdatu ziren; Eu Yan Sang, berriz, medikuntza tradizionaleko denda txinar bat, Stag eraikinetik gertu lekualdatu zen negozioekin jarraitzeko.
2017ko azaroan iragarri zen zentroa HK $40,2 mila milioiko salmentan saldu zela, eta horrek munduko higiezinen transakziorik garestiena bihurtzen du eraikin bakarrerako. Jakinarazi zen Li Ka-shing-eko CK Asset Holdings-ek eraikina saldu ziola CHMT Peaceful Development Asia Limited izeneko Birjina Uharte Britainiarren konpainia bati, eta uste da Txina National Petroleum Corporation estatukoak zuzentzen duela.

## Ikus, gainera

* Txinako eraikinik garaienen zerrenda

## Kanpo estekak

* (Ingelesez) Dorrearen fitxa skyscraperpage.com webgunean.
* Datuak: Q130478
* Multimedia: The Center, Hong Kong / Q130478
# The Changeling (telesaila)

The Changeling 2023ko estatubatuar beldurrezko telesaila da, Kelly Marcelek Apple TV+entzat egina.

## Sinopsia

Oharra: Atal honek istorio osoa edo amaiera argitzen du.
Apolloren eta Emmaren arteko amodioak ipuin maitagarri bat dirudi, Emma modu misteriotsuan desagertzen den arte. Atsekabetuta, Apollo odisea hilgarri batean murgilduko da, ezagutzen ez zuen New York ilunean.

## Aktoreak

* LaKeith Stanfield: Apollo Kagwa
* Adina Porter: Lillian Kagwa
** Alexis Louder: Lillian Kagwa (gaztea)
* Clark Backo: Emma "Emmy" Valentine
* Samuel T. Herring: William Wheeler
* Jared Abrahamson: Brian West

## Erreferentziak

* ↑ «The Changeling» Berria 2023-09-16 CC BY-SA 4.0 lizentziapean.

## Kanpo estekak

* Datuak: Q112740398
# The Charge of the Light Brigade (1936ko filma)

The Charge of the Light Brigade (euskaraz Zalduneria Arinaren Karga) 1936ko Michael Curtiz hungariar-estatubatuar aktorearen gerra-abentura filma bat da. Bertan, Errol Flynn, Olivia de Havilland, Patric Knowles, C. Henry Gordon eta David Niven aktoreek antzeztu zuten.
Alfred Lord Tennyson idazlearen "The Charge of the Light Brigade" olerkian oinarritua dago, bai eta Krimeako Gerran (1853–1856) britainiar zalduneria arinak Balaklavako guduan burututako karga ospetsuan ere, baina filma honetakoa 1857ko Indiako Matxinadan jazotako Cawnpore setioan girotua dago.
Filma 3 Oscar Sarietarako izendatua izan zen, azkenean bakarra irabazi zuelarik, Zuzendariaren laguntzaile onenaren Oscar Saria (Jack Sullivan).

## Argumentua

1857, Indiako iparraldeko mugak britainiar gudaroste inperialaren aurka borrokatzen duten matxinatu taldeen erasoak jasaten ditu. Borrokaldiak britainiar zalduneria arina Errusiaren aurka borrokatzeko Krimeara bidalia denean eteten dira.

## Aktoreak

* Errol Flynn: Geoffrey Vickers maiorra
* Olivia de Havilland: Elsa Campbell
* Patric Knowles: Captain Perry Vickers kapitaina
* C. Henry Gordon: Surat Khan
* David Niven: James Randall kapitaina
* Nigel Bruce: Sir Benjamin Warrenton
* Spring Byington: Lady Warrenton
* Donald Crisp: Campbell kolonela
* Henry Stephenson: Sir Charles Macefield
* G. P. Huntley: Jowett maiorra
* E. E. Clive: Sir Humphrey Harcourt
* Robert Barrat: Igor Volonoff kondea
* J. Carrol Naish: Subahdar-Puran Singh maiorra
* Walter Holbrook: Barclay korneta
* Princess Baigum: Premaren ama
* Charles Sedgwick: Pearson korneta
* Scotty Beckett: Prema Singh
* George Regas: Wazir
* Helen Sanborn: Jowett andereinoa

## Kanpo estekak

* The Charge of the Light Brigade filmaren IMDBko fitxa irakurgai (Ingelesez)
* The Charge of the Light Brigade filmaren trailer edo iragarkia ikusgai (Ingelesez)
* Datuak: Q1197830
* Multimedia: The Charge of the Light Brigade (1936 film) / Q1197830
# The Chain (abestia)

The Chain (euskaraz Katea) Fleetwood Mac estatubatuar folk-rock musika taldearen abesti bat da. 1977ko Rumours (Zurrumurruak) diskoaren barnean argitaratua izan zen. Bere garaian sekulako arrakasta izan zuen abestia da, taldearen abesti ezagunenetakoa da, ezagunena ez bada.
Kateak bi pertsonen amodio harreman lotura adierazten du.
Guardians of the Galaxy Vol. 2 (2017, Galaxiaren Zaindariak) filmaren soinu bandaren doinu nagusia izan zen, horrek belaunaldi berri eta gazteek abestia ezagutu eta bigarren urrezko aro bat izan zezan ahalbideratu zuen.

## Kanpo estekak

* The Chain, 1977ko abestiaren jatorrizko bertsioa entzungai. Youtube.com (Ingelesez)
* The Chain, 2017ko Guardians of the Galaxy Vol. 2 filmaren soinu banda. Youtube.com (Ingelesez)
* Datuak: Q2749374
# The Challenge (1982ko filma)

The Challenge (euskaraz Erronka) 1982ko John Frankenheimer estatubatuar zinema zuzendariak zuzendutako ekintza film bat da. John Sayles gidoilariak elkarlanean idatzitako zuen. Scott Glenn, Toshirō Mifune, Donna Kei Benz eta Kenta Fukasaku aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Rick Murphy (Scott Glenn) estatubatuar boxeolari ohi bat da. Behinola, Toru Yoshida (Toshiro Mifune) japoniarrak "Berdinak" deritzoten samurai ezpata saileko bat Japonian ezkutuan sar dezan kontratatuko du. Halere, ezpata bereganatu asmoz dabilen japoniar gaizkile talde batek Rick bahitu eta misioa zirudiena baino gehiago korapilatuko da.

## Aktoreak

* Scott Glenn: Rick Murphy
* Toshiro Mifune: Toru Yoshida
* Donna Kei Benz: Akiko Yoshida
* Atsuo Nakamura: Hideo Yoshida
* Calvin Jung: Ando
* Clyde Kusatsu: Go
* Sab Shimono: Toshio Yoshida

## Kanpo estekak

* IMDBko fitxa irakurgai (Ingelesez)
* Datuak: Q2036469
# The Champ (1979ko filma)

The Champ (euskaraz Txapelduna), 1979ko Franco Zeffirelli italiar zinema zuzendariak zuzendutako kirol drama film bat da. 1931ko izenburu berdineko filmaren berregokitzapena da. Jon Voight, Faye Dunaway eta Ricky Schroder aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Billy "Txapeldun" Flynn (Jon Voight) boxeo txapeldun ohia "T.J." (Ricky Schroder) semearekin batera bizi da, baina zurruta eta apustuak eginez bizimodu txarra darama. Aldatu nahi du, baina ezin. Halere, Annie (Faye Dunaway) emaztea Billyrekin elkarbizitzera itzultzea, bere bizitza aldatzeko asmoz boxeoari berrekingo dio.

## Aktoreak

* Jon Voight: Billy "Txapeldun" Flynn
* Faye Dunaway: Annie
* Ricky Schroder: Timothy Joseph, "T.J." Flynn
* Jack Warden: Jackie
* Joan Blondell: Dolly Kenyon
* Arthur Hill: Mike
* Strother Martin: Riley
* Elisha Cook Jr.: Georgie
* Stefan Gierasch: Charlie Goodman
* Mary Jo Catlett: Josie
* Kristoff St. John: Sonny
* Dana Elcar: Hoffmaster, abokatua

## Kanpo estekak

* IMDBko fitxa irakurgai (Ingelesez)
* Datuak: Q2294175
# The Changeling

The Changeling (euskaraz, Ordezkoa) 1980ko Peter Medak hungariar zinema zuzendariaren beldurrezko filma da. George C. Scott eta Trish Van Devere aktoreek (benetazko bizitzan senar-emazteak zirfen) antzeztu zuten. Istorioa, Russell Hunter idazlearen arabera, Colorado estatuko Denver hiriko Henry Treat Rogers etxaldean izandako bizipenan oinarritua dago.

## Argumentua

Oharra: Atal honek istorio osoa edo amaiera argitzen du.
New York estatuko John Russell (George C. Scott) emaztea eta alaba istripu lazgarri batean galdu berri dituen musikagilea da; bizipen ikaragarri hori gainditzeko, Seattle hirian irakasle lanpostua onartu du eta Washington estatuko etxalde lasai eta bakarti batera bizitzera lekualdatu. Halere, bizitzen jarri eta handik gutxira, gertaera bitxiak hasi dira. Egun batez, eskaileren amaieran dagoen ezkutuko gela bat topatu du.

## Aktoreak

* George C. Scott: John Russell, konposatzaile eta pianojotzailea
* Melvyn Douglas: Joseph Carmichael senataria
* Trish Van Devere: Claire Norman
* Eric Christmas: Albert Harmon
* John Colicos: De Witt
* Jean Marsh: Joanna Russell
* Roberta Maxwell: Eva Lingstrom
* Barry Morse: Pemberton doktorea
* Terence Kelly: Durban sarjentua

## Kanpo estekak

* The Changeling filmaren IMDBko fitxa irakurgai (Ingelesez)
* Datuak: Q1168623
# The Chase (1966ko filma)

The Chase (euskaraz Jazarpena) 1966ko Arthur Penn estatubatuar zinema zuzendariak zuzendutako drama film bat da. Horton Foote idazlearen 1952ko eta 1956ko izenbruru berdineko The Chase antzezlan eta eleberrian oinarritua dago. Marlon Brando, Jane Fonda, Robert Redford, E.G. Marshall eta Angie Dickinson aktoreek antzeztu zuten.
Bortiztkeria eta giza jokaera ankerra eta alde iluna ukitzen duenez, maiz garai beretxuko Sam Peckinpah zuzendariaren Straw Dogs (1971) filmarekin parekatu ohi da.

## Argumentua

Oharra: Atal honek istorio osoa edo amaiera argitzen du.
Bubber Reeves (Robert Redford) espetxetik ihes egin eta Texasko bere jaioterrira itzuli berri da, baina herritar makurrak denborapasa berri bat bailitzan harekiko jazarpen gupidagabe bati ekingo diote. Herriko Calder sheriffak (Marlon Brando) gizon zuzen eta zentzuduna izanik gizon ehiza hori galerazten saiatuko den herritar bakarra izango da.

## Aktoreak

* Marlon Brando: Calder sheriffa
* Jane Fonda: Anna Reeves
* Robert Redford: Charlie "Bubber" Reeves
* E. G. Marshall: Val Rogers
* Angie Dickinson: Ruby Calder
* Janice Rule: Emily Stewart
* Miriam Hopkins: Reeves andrea
* Martha Hyer: Mary Fuller
* Richard Bradford: Damon Fuller
* Robert Duvall: Edwin Stewart
* James Fox: Jason "Jake" Rogers
* Diana Hyland: Elizabeth Rogers
* Henry Hull: Briggs
* Jocelyn Brando: Briggs andrea
* Katherine Walsh: Verna Dee
* Lori Martin: Cutie
* Marc Seaton: Paul (Marc Skaton gisa)
* Paul Williams: Seymour
* Clifton James: Lem
* Malcolm Atterbury: Reeves jauna
* Steve Ihnat: Archie

## Kanpo estekak

* The Chase filmaren iragarkia ikusgai. Youtube.com (Ingelesez)
* The Chase filmaren IMDBko fitxa irakurgai (Ingelesez)
* Datuak: Q942453
* Multimedia: The Chase (1966 film) / Q942453
# The Champ

The Champ filma King Vidor zinemagilearen lana da, 1931. urtekoa. Filmak 4 Oscar Sarietarako izendapenak jaso zituen, 2 irabaziz.

## Pertsonaiak

* Wallace Beery
* Jackie Cooper
* Irene Rich
* Roscoe Ates
* Edward Brophy
* Hale Hamilton

## Erreferentziak

* ↑ THE CHAMP

## Kanpo estekak

* imdb.com
* Datuak: Q463733
# The Charles Bukowski Tapes

The Charles Bukowski Tapes 1987ko Barbet Schroeder frantziar zinema zuzendariaren film dokumentala da, Charles Bukowskiri buruzkoa.

## Sinopsia

Oharra: Atal honek istorio osoa edo amaiera argitzen du.
Hainbat urteren buruan, Barfly bere pelikularako finantziazioa lortzen saiatzen zen bitartean, Barbet Schroederrek bideoan grabatu zituen Charles Bukowskirekin izandako solasaldiak.

## Erreferentziak

* ↑ www.sansebastianfestival.com

## Kanpo estekak

* Datuak: Q1211865
# Sydney Samuelson

Sir Sydney H. Wylie Samuelson CBE (Londres, 1925eko abenduaren 7a – Ib., 2022ko abenduaren 14a) britainiar zinema-zuzendaria eta argazki-zuzendaria izan zen. 1991n izendatu zuen Erresuma Batuko gobernuak Britainia Handiko Zinema Mandatari gisa.

## Biografia

Sydney Wylie Samuelson Paddington-en jaio zen, Londresen, George Berthold Samuelson, zinema mutuaren garaiko zinemaren aitzindaria, eta Marjorie Emma Elizabeth Vint-en semea. Lancing-eko West Sussex-eko Irene Avenue Council School-en ikasi zuen.
Samuelsonek birbobinatzaile gisa hasi zuen bere ibilbidea Lancing-eko (West Sussex) Luxor zineman. Midlands-eko hainbat zinema-aretotan ABC zirkuituko errelebo-operadore gisa lan egin ondoren, Gaumont British-en zinema-editore praktiketako lana lortu zuen, orduan Londresko Lime Grove-n kokatua.
1943tik 1947ra Royal Air Forcen zerbitzatu ondoren Colonial Film Unit-eko kamera-aprendiz lana lortu zuen. Gero, Rayant Pictures-en lan egin zuen, eta harentzat Isabel II.aren koroazioa filmatu zuen 1953an. 1954an, Samuelson Film Service sortu zuen, zinemarako ekipoak alokatuz. Orduan britainiar zinema-mandataria izan zen eta sei urtez egon zen karguan. 1976an BAFTAren Patronatuko presidente hautatu zuten eta fideikomisodun iraunkorra da.
1985ean Michael Balcon saria jaso zuen eta 1993an BAFTA beka bat, Akademiaren ohore gorena. 1995ean, Karlos Galesko Printzearen zalduntza jaso zuen, Isabel II.a erreginak Britainia Handiko Film Commission-i emandako zerbitzuengatik.
Rowman & Littlefield argitaletxe estatubatuarrak argitaratutako David A. Ellis-en In Conversation with Cinematographers liburuan ageri den hitzaurrea idatzi zuen Samuelsonek. Erresuma Batuko Jewish Film Festivaleko lehen presidentea izan zen. 2005era arte egon zen karguan, eta 2010etik aurrera UKJFF-ren Biziarteko Ohorezko Patronoa da.
Samuelson bere etxean hil zen 2022ko abenduaren 14an, 97 urte zituela.

## Erreferentziak

* ↑ «Film pioneer Sir Sydney Samuelson dies aged 97» The JC 2022ko abenduaren 15a.
* ↑ BFI
* 1 2 «Sir Sydney Samuelson CBE - British Cinematographer» British Cinematographer 2015eko maiatzaren 3a.
* ↑ Tabbara, Mona. (2022-12-15). UK film industry pioneer Sydney Samuelson dies aged 97. Screen Daily.

## Kanpo estekak

* Datuak: Q7660124
# Sydney Opera House

Sydney Opera House edo Sydneyko Opera XX. mendeko eraikin ospetsu eta bereizgarrienetako bat da. Sydney hirian dago, Hegoaldeko Gales Berrian (Australia). Sydneyko Opera Jørn Utzon daniar arkitektoak diseinatu zuen 1957an, eta 2007ko ekainaren 28an Gizateriaren Ondare izendatu zuten.

## Deskribapena

Eraikinak estilo espresionista du, eta diseinu berritzailea zeharo. Opera Antzokiak 1,8 hektareako azalera du. 185 metro da luzean, eta zabalean, berriz, 120 metro inguru, gehienez ere. Itsas mailaren azpitik 25 metroraino sartutako 580 zutabek eusten diote eraikinari, eta haren elikadura-iturriak 25.000 biztanleko hiri bateko kontsumo elektrikoari erantzuteko adinako kapazitatea du. 645 kilometro kablek garraiatzen du energia.
Artikulu honetan “oskol” deitu diegu Sydneyko Operaren teilatuen egiturei, izen hori erabiltzen baita eskuarki. Arkitektonikoki, ordea, termino hori ez da egokia. Egitura horiek aurrez fabrikatutako hormigoizko panelez daude osatuta, eta panel horiek hormigoizko saihets aurrefabrikatuen gainean bermatzen dira.
Oskolak 1.056.006 lauza beiraztatuz estalita daude, eta horiek “V” irauli edo chevron formako patroi bakun bat osatzen dute. Zuri distiratsuak eta krema mate kolorekoak dira lauzak, baina, urrunetik begiratuz gero, oskolak osotasunean zuriak direla dirudi. Höganäs AB suediar enpresak fabrikatu zituen lauzak eta, euren kasa garbitzeko diseinatuta dauden arren, garbitu egiten dituzte aldian-aldian. Denboraren poderioz lurrera eroritako lauza beiraztatuak konpondu eta berrerabili egiten dituzte, oskolak kolore uniformea gal ez dezan eta adabakidun itxura har ez dezan. 2015ean 40 lauza besterik ez ziren erori, beraz, konponketa gutxi egin behar izaten dira batez beste.
Sydneyko Operaren barrualdea eraikitzeko hiru material erabili zituzten: Tarana eskualdean erauzitako granito arrosa, egurra eta Hegoaldeko Gales Berriko kontratxapatua.

### Instalazioak

Sydneyko Operak bost antzoki, entseguetarako bost estudio, bi areto nagusi, lau jatetxe, sei taberna eta makina bat oroigarri-denda ditu.
Bost antzokiak honako hauek dira:
* Kontzertu Aretoa (Concert Hall): 2679 eserleku ditu, eta bertan Sydneyko Operako organo txundigarria dago. Munduko organo mekanikorik handiena da: 10.000 hodi inguru ditu.
* Opera Antzokia (Opera Theatre): 1547 eserleku ditu. Australiako Opera Konpainiaren egoitza nagusia da, eta Australiako Ballet Konpainiak ere erabiltzen du antzokia.
* Drama Antzokia (Drama Theatre): 544 eserleku ditu.
* Musika Aretoa: 398 eserleku ditu.
* Estudio Antzokia (Studio Theatre): 364 eserleku ditu.
Sydneyko Operaren instalazioetan, antzerkiak ekoizteaz gain, beste jarduera batzuk ere egiten dira, hala nola ezkontzak, festak eta konferentziak.

## Erreferentziak

* ↑ ««Sydney Opera House facts and figures»» web.archive.org 2008-02-20 (Noiz kontsultatua: 2021-02-10).
* ↑ ««Introducing the Sydney Opera House»» web.archive.org 2007-09-08 (Noiz kontsultatua: 2021-02-10).
* 1 2 3 ««Architectural wonders»» web.archive.org 2008-01-04 (Noiz kontsultatua: 2021-02-10).

## Kanpo estekak

* Sydney Opera House antzokiaren webgunea (Ingelesez)
* Datuak: Q45178
* Multimedia: Sydney Opera House / Q45178
# Sydney Pickrem

Sydney Pickrem (Oldsmar, Florida (AEB), 1997ko maiatzaren 21a) AEBn jaiotako igeriketan aritzen den kirolari kanadarra da.
2020ko Udako Olinpiar Jokoetan, Tokio 2020an (Tokio), brontzezko domina eskuratu zuen (3:52,60) 4x100 errelebo lau-estiloetan, Kanadako taldearekin; Australiako (urrezko domina 3:51,60 (OE)) eta AEBko (zilarrezko 3:51,73) taldeen atzetik sailkatu zen; Hauek osatu zuten taldea: Kylie Masse, Sydney Pickrem, Maggie Mac Neil, Penny Oleksiak, Taylor Ruck eta Kayla Sanchez-ek

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 4x100 Errelebo lau-estiloak emakumezkoa |

## Erreferentziak

* ↑ «Sydney Pickrem» olympedia.org (Ingelesez)
* ↑ "Sydney Pickrem" olympics.com {{Es}
* ↑ Igeriketa '4x100 Errelebo lau-estiloak, emaitzak 2020 olympedia.org (Ingelesez)

## Kanpo estekak

* Datuak: Q19972637
* Multimedia: Sydney Pickrem / Q19972637
# Sydney Greenstreet

Sydney Hughes Greenstreet (1879ko abenduaren 27a, Sandwich, Kent – 1954ko urtarrilaren 18a, Hollywood, Kalifornia) antzerki eta zinemako ingeles aktore bat izan zen. Mundu mailan nagusiki The Maltese Falcon (1941) eta Casablanca (1942) filmetan antzeztu izanagatik ezaguna da, bietan ere pertsonaia zuriak edo faltsuak antzeztu zituelarik.

## Filmografia

| Urtea | Filma | Pertsonaia | Zuzendaria | Sariak |
| 1941 | The Maltese Falcon | Kasper Gutman | John Huston | Nominated - Academy Award for Best Supporting Actor |
| 1941 | They Died with Their Boots On | Lt. Gen. Winfield Scott | Raoul Walsh | |
| 1942 | Across the Pacific | Lorenz doktorea | John Huston | |
| 1942 | Casablanca | Ferrari jauna | Michael Curtiz | |
| 1943 | Background to Danger | Robinson kolonela | Raoul Walsh | |
| 1944 | Passage to Marseille | Duval maiorra | Michael Curtiz | |
| 1944 | Between Two Worlds | Tim Thompson erreberendoa | Edward A. Blatt | |
| 1944 | The Mask of Dimitrios | Peters jauna | Jean Negulesco | |
| 1944 | The Conspirators | Ricardo Quintanilla | Jean Negulesco | |
| 1944 | Hollywood Canteen | Bere burua antzeztuz | Delmer Daves | |
| 1945 | Pillow to Post | Michael Otley kolonela | Vincent Sherman | |
| 1945 | Conflict | Mark Hamilton doktorea | Curtis Bernhardt | |
| 1945 | Christmas in Connecticut | Alexander Yardley | Peter Godfrey | |
| 1946 | Three Strangers | Jerome K. Arbutny | Jean Negulesco | |
| 1946 | Devotion | William Makepeace Thackeray | Curtis Bernhardt | |
| 1946 | The Verdict | George Edward Grodman superintendentea | Don Siegel | |
| 1947 | That Way with Women | James P. Alden | Frederick De Cordova | |
| 1947 | The Hucksters | Evan Llewellyn Evans | Jack Conway | |
| 1948 | The Velvet Touch | Danbury kapitaina | Jack Gage | |
| 1948 | Ruthless | Buck Mansfield | Edgar G. Ulmer | |
| 1948 | The Woman in White | Alessandro Fosco kondea | Peter Godfrey | |
| 1949 | Flamingo Road | Titus Semple sheriffa | Michael Curtiz | |
| 1949 | Malaya | Herbeherearra | Richard Thorpe | |

## Iruditegia

* Sydney Greenstreet.
* Humphrey Bogart eta Sydney Greenstreet 1942ko Casablanca filman.

## Kanpo loturak

* Sydney Greenstreet aktorearen IMDBko fitxa irakurgai (Ingelesez)
* Datuak: Q656507
* Multimedia: Sydney Greenstreet / Q656507
# Sydney Harbour Bridge

Sydney Harbour Bridge (euskaraz Sydney Portuko Zubia) Australiako Hegoaldeko Gales Berrian dagoen Sydney Harbour badia zeharkatzen duen altzairuzko zubi bat da. Sydney Opera House eraikinarekin batera Sydney hiriko ikur ezagunenetako bat da.

## Kanpo estekak

* Datuak: Q54495
* Multimedia: Sydney Harbour Bridge / Q54495